Page:Ludus Coventriae (1841).djvu/402

 Secundus Judæus. To don hem good it were grett ruthe. Tertius Judæus. ȝa, I prey God ȝeve hem alle shenscheppe. Primus Judæus. Muste in here brayn so sclyly dothe creppe, That thei cheteryn and chateryn as they jays were. Secundus Judæus. ȝa, were they ony wel browth asclepe, It wore almes to the revere hem to here, There hem to baptyze. Primus Judæus. That were, as thynkyth me, A jentyl sporte to se, A bettyr game to be           Cowde no man devyse.

Petrus. Serys, alas! what do ȝe mene? Why scorne ȝe now thus Goddys grace? It is nothynge as ȝe do wene, Ther is no drunke man in this place; Wherefore ryght grett is ȝowre trespace: But, syres, lyst what it doth sygnifye; ffulfyllyd is now to mannys solace, Of Johel the pregnaunt prophecye, In whiche that he, That ȝe han seyn, In wourdys pleyn, Declareth serteyn: Now blyssyd God be! Amen.